**Výkonný výbor SsFZ (predseda Jozef Paršo)**

Dňa 7.2.2019 sa uskutočnilo v B. Bystrici zasadnutie Výkonného výboru SsFZ, ktorý okrem iných:

**Zobral na vedomie**:

* kontrolu plnenia uznesení VV vykonanú predsedom SsFZ,
* aktuálne informácie podané predsedom SsFZ,
* informácie predsedu ŠTK a Vl. Remeselníka, povereného vedením KM, o príprave jarnej časti súťažného ročníka 2018/2019,
* informáciu S. Špilu a R. Horáka zo stretnutia predsedov ObFZ v pôsobnosti SsFZ v D. Kubíne okrem iných aj k návrhu na úpravu a zmenu Stanov SsFZ,
* hodnotiacu správu 24. ročníka slávnostného vyhlásenia ankety 11-tka SsFZ za rok 2018, najúspešnejších trénerov a rozhodcov za rok 2018,
* informáciu Vl. Remeselníka, povereného vedením KM SsFZ, o zisteniach z dotazníka určeného FK družstiev dorastu k možnému usporiadaniu súťaží tejto vekovej kategórie v pôsobnosti SsFZ po zriadení II. ligy SD a MD v riadení SFZ a uložil KM naďalej komunikovať s dotknutými klubmi pripravené varianty a konečný návrh predložiť na najbližšie rokovanie VV,
* hodnotiacu správu o činnosti TMK za rok 2018,
* informácie predsedu SsFZ a vedúceho sekretára o možnosti navýšenia prostriedkov na finančnú podporu rozvoja mládežníckeho futbalu v SsFZ, odložil schválenie výšky príspevku z projektu – vybrané turnaje na najbližšie zasadnutie VV, kedy bude preložený nový koncept ekonomického zabezpečenia uvedeného projektu (vybrané turnaje, vybrané kluby, propagácia futbalu a prípravky),
* informáciu predsedu KR SsFZ o príprave seminárov R a DZ,
* odstúpenie Ladislava Németha z funkcie predsedu KŽF SsFZ.

**Prerokoval:**

* plán činnosti výberov SsFZ na rok 2019,
* návrh TMK SsFZ na kontrolu platnosti trénerských licencií prostredníctvom ISSF v súťažiach riadených SsFZ a prijal opatrenia,
* prípravu priebežnej hodnotiacej správy dokumentu „Opatrenia a podnety rozvoja futbalu v pôsobnosti SsFZ v rokoch 2018 – 2021 a prijal opatrenia
* plán prípravy výberu SsFZ dospelých na REGIONS´CUP 2019 v Senci od 29.8.2019,

**Schválil:**

* systém kontroly platnosti trénerských licencií prostredníctvom ISSF v súťažiach SsFZ,
* plán činnosti výberov SsFZ pre rok 2019,

**Zvolil:**

* Jána Matonoka za predsedu Komisie ženského futbalu SsFZ .